Premier League 1992/1993.
Premier League 1992/1993. je bila prva sezona Premijer lige kao najvišeg ranga u engleskom nogometu. Premijer liga je predstavljala zamjenu za Football League First Division. Novu ligu je podržao petogodišnji ugovor vrijedan 305 miliona funti sa BSkyB koji je prikazivao utakmice Premijer lige. Konceptualno, Premijer liga je bila identična staroj First Division, koja je sada smanjena na tri divizije. Prvi pobjednik Premijer lige je bio Manchester United. Bila je to prva titula Crvenih Đavola nakon 26 godina. Na drugom mjestu je bila Aston Villa sa 10 bodova zaostatka. Villa je bila vodeća većim dijelom prvenstva, međutim nešto lošiji rezultati u završnici su je koštali titule. Najbolji strijelac je bio Teddy Sheringham sa 22 postignuta gola. Prodaja Teddy Sheringhama i Des Walkera se negativno odrazila na igre Nottingham Foresta, što je rezultiralo ispadanjem iz lige. Pored njih ligu su još napustili Middlesbrough i Crystal Palace.